《平凉有感》
清代·卞三元

泾水秦山接混茫，遥看四野静边防。层云旅雁横秋月，断岭孤猿叫夜霜。

百里荆榛边戍尽，十年戎马塞城荒。残郊败垒无人迹，磷火荧荧散北邙。

作者简介：卞三元（1616—1697）清初汉军镶红旗人，字月华，一字桂林。崇德举人，为内秘书院副理事官。顺治间，授山东登州知府，调江南扬州知府。官至山西按察使、贵州巡抚。康熙间，擢云南总督，加兵部尚书衔。吴三桂叛乱时乞养归旗。工诗，有《公余诗草》。